Bybelskool » Wat beteken die vergifnis van al jou sondes vir jou? – Lukas 5:22-24
Jesus het geweet wat hulle dink, en vra toe vir hulle: “Wat redeneer julle so by julleself? Wat is makliker om te sê: ‘Jou sondes is vergewe’ of ‘staan op en loop’? Ek sal vir julle bewys dat Ek, die Seun van die Mens, die mag het om op aarde sondes te vergewe.” Jesus draai toe na die verlamde man en sê: “Ek sê vir jou, staan op, vat jou slaapmat en gaan huis toe.” (NLV)
1. Jesus verklaar in hierdie gedeelte dat die belangrikste behoefte wat ons het die vergifnis van ons skuld en sonde is. Dat dit belangriker is as om genesing of voorspoed te ervaar. Hoe dink jy daaroor?
2. Jesus genees wel die man as getuienis dat Jesus werklik sy sondes vergewe het. Wat wil jy vir die Here sê in terme van jou eie behoeftes aan vergifnis en genesing?
3. Lees die verse later vandag weer om jou te herinner aan Jesus se mag om nie net te genees nie, maar ook te vergewe.
4. Jy kan later vanaand die gedeelte weer lees in die konteks van Lukas 5 sowel as my bydrae daaroor: Lukas 4:14-5:39 – Jesus het gekom vir armes, gevangenes, blindes en onderdruktes.